Earth
Earth kan indstilles, så du kan se Jorden på skærmen, som den tager sig ud fra rummet, det giver begrebet solnedgang en helt ny betydning.

Earth er en pauseskærm. For at bruge den skal du først klikke med højre musetast et tomt sted på skrivebordet og vælge punktet “Egenskaber” fra menuen, der ruller frem. 

Nu åbnes vinduet “Egenskaber for Skærm”, her klikker du på fanebladet “Pauseskærm”. Klik på pilen til højre for feltet “Pauseskærm”, og vælg Earth fra listen, der ruller ned. Klik nu på knappen “Indstillinger…” , et nyt vindue, “Earth Screen Saver” åbnes. I dette vindue kan du vælge mellem fire forskellige udsyn mod Jorden, fra Solen, fra Månen, nattesiden eller et valgfrit sted – i en valgfri højde. 

Vælger du den sidste af de fire valgmuligheder, kan du sagtens bruge de tal for længde og breddegrad, der er indtastet i programmet, de giver et udmærket blik over Europa. Når du har gjort dine valg, klikker du på knappen “OK”, og tilbage i vinduet “Egenskaber for Skærm” klikker du “OK” for at tage pauseskærmen i anvendelse.